Diari Oficial de la Generalitat Valenciana


Sumari del DOGV 3385, del 02-12-1998 (1998/10102)

RESOLUCIÓ de 17 de novembre de 1998, del conseller de Sanitat, per la qual es corregeix un error material de la Resolució de 4 de novembre de 1998, per la qual es resol la convocatòria de subvencions a organitzacions no governamentals (ONG) destinades a finançar programes de prevenció de la sida i d'atenció psicològica a pacients seropositius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10462


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de novembre de 1998, del conseller de Sanitat, per la qual es corregeix un error material de la Resolució de 4 de novembre de 1998, per la qual es resol la convocatòria de subvencions a organitzacions no governamentals (ONG) destinades a finançar programes de prevenció de la sida i d'atenció psicològica a pacients seropositius. [1998/X10453]
  
Vista la Resolució de data 4 de novembre de 1998, del conseller de Sanitat, per la qual es resol la convocatòria de subvencions a organitzacions no governamentals (ONG) destinades a finançar programes de prevenció de la sida i d'atenció psicològica a pacients seropositius.
  
Vist que en l'apartat de la resolució en què s'argumenta la competència per a dictar-la, es fa erròniament referència l'article 12 de l'Ordre de 7 de maig de 1997.
  
El mateix error es reflecteix en els apartats segon i tercer de la part resolutiva.
  
No obstant això la norma correcta és l'article 12 i la disposició addicional de l'Ordre de 15 de juliol de 1998.
  
Atés l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons el qual, l'administració podrà en qualsevol moment corregir els errors materials o de fet, resolc:
  
Primer
  
Corregir l'error material existent en l'apartat que fonamenta la competència per a dictar la Resolució de data 4 de novembre de 1998 per la qual es resol la convocatòria de data 15 de juliol de 1998, igual que en els apartats segon i tercer de la part resolutiva, de manera que, en els textos a què s'ha fet referència, on diu "Ordre de 7 de maig de 1997," ha de dir "i disposició addicional de l'Ordre de 15 de juliol de 1998".
  
Segon
  
Sense perjuí de la seua publicació en el DOGV, la Conselleria de Sanitat haurà de notificar individualment la present resolució a l'organització no governamental interessada, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
Contra aquesta resolució que, d'acord amb l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, exhaureix la via administrativa, es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent al d'aquesta notificació, segons que disposen els articles 37 i 58 de la Llei Reguladora de la Jurisdicció Contenciosa Administrativa, de 27 de desembre de 1956, sense perjuí que puga exercir qualsevol altre que estime procedent.
  
La interposició d'aquest recurs requereix la comunicació prèvia a la Conselleria de Sanitat perquè així ho disposa l'article 110, apartat 3, de l'esmentada Llei 30/1992. Comunicació que haurà d'acreditar davant de la Sala Contenciosa Administrativa del Tribunal Superior de Justícia de la Comunitat Valenciana, segons que disposa l'apartat f de l'article 57.2 de la Llei Reguladora de la Jurisdicció Contenciosa Administrativa.